DIPROVERBIA 14 SSO61SO - Mosadi ya bohlale o haha ntlo - Bible Search
2Ya tsamayang ka bokgabane o tshaba Jehova; empa ya kgopamisang ditsela tsa hae, o a mo nyedisa.
3Molomong wa lewatla, ho na le thupa e otlang boikgohomoso ba lona; empa ba bohlale ba bolokwa ke melomo ya bona.
4Moo kgomo di leng siyo, mediko e hloka dijo; empa matla a dipholo a ekeletsa leruo.
5Paki e tshepehang e ke ke ya bolela leshano; empa paki e mano e fefetha mashano feela.
6Monyefodi o batla bohlale, empa ha a bo fumane; athe tsebo e fumanwa ka bonolo ke ya masene.
8Bohlale ba motho ya masene bo mo bontsha tsela ya hae, empa bosawana ba setseketseke bo a se thetsa.
9Mawatla a swaswa ka sebe, empa ba lokileng ba thabelana.
11Ntlo ya e mobe e tla ripitlwa; empa motlotlwane wa ba lokileng o tla tiya.
12Mohlomong, ho motho, tsela e nngwe e bonahala e ntse eka e lokile, athe bofello ba yona bo isa lefung.
13Motho leha a tsheha, pelo ya hae e ntse e hlomohile, mme qetello ya thabo ke maswabi.
14Ya pelo e ikgakanyang o tla tenwa ke mekgwa ya hae; empa motho ya lokileng o tla thabiswa ke diketso tsa hae.
15Sethoto se dumela ditaba tsohle; empa ya nang le kelello o qamakisisa moo a hatang teng.
16Ya bohlale o na le tshabo, o sesefa bobe; empa ya thotofetseng o tlatselela feela, mme o a itshepa.
17Motho ya bohale o etsa tsa bowatla, mme ya ditaba tse lonya o a hlouwa.
18Lefa la dithoto ke bowatla; empa ba masene ba tla rwala moqhaka wa tsebo.
19E mobe o inama pela motho ya molemo, le ba lonya pela monyako wa ba lokileng.
20Mofutsana o ilwa le ke wa habo; empa metswalle ya morui e mengata.
21Ya nyedisang wa habo o etsa sebe; empa ho lehlohonolo motho ya leng molemo ho mofutsana.
22Ba rerang bobe ha ba lahlehe na? Empa molemo le nnete ke tsa ba rerang botle.
24Maruo a motho ya hlalefileng ke moqhaka wa hae; haele lewatla, bowatla ba lona e ntse e le bowatla.
25Paki ya nnete e namolela bophelo ba batho; haele ya bohata, e fefetha mashano feela.
26Ya tshabang Jehova o na le kgotso ya sebelebele, mme bana ba hae ba tla ba le setshabelo.
29Ya diehang ho halefa o na le kelello e kgolo; empa ya pelo e befang kapele o hlahatsa bothoto.
30Pelo e tshweu e phedisa mmele wa motho; empa mona o bodisa masapo a hae.
33Bohlale bo ikahetse ka pelong ya motho ya masene; empa bohare ba mawatla bo a itshenola.